Comisia Europeana prezinta miercuri cel mai recent raport cu privire la progresele inregistrate de Romania in cadrul mecanismului de cooperare si verificare (MCV). Potrivit agendei facute publica pe site-ul Comisiei, documentul se afla pe agenda reuniunii Colegiului comisarilor europeni, programata pentru miercuri la 10:00, ora Romaniei.

Pe ordinea de zi a reuniunii, raportul Comisiei Europene catre Parlamentul European si Consiliul European privind progresele realizate de Romania in baza MCV figureaza imediat dupa prezentarea raportului similar dedicat Bulgariei. Ambele documente vor fi prezentate oral in fata comisarilor.

Dupa ce va primi unda verde din partea Colegiului, raportul va fi prezentat public in cadrul unei conferinte de presa ce va avea loc miercuri la sediul Comisiei Europene, potrivit Agerpres.